Udhëzim
Nr. 7, datë 7.10.2014

Për një ndryshim në udhëzimin nr. 2, datë 11.2.2010 “Mbi kontrollin teknik të mjeteve rrugore”, tË ndryshuar

Në mbështetje të nenit 102 të Kushtetutës, nenit 79 të ligjit nr. 8378, datë 22.7.1998 “Kodi Rrugor i Republikës së Shqipërisë”, të ndryshuar, nenit 234 të vendimit të Këshillit të Ministrave nr. 153, datë 7.4.2000 “Për miratimin e rregullores së zbatimit të Kodit Rrugor të Republikës së Shqipërisë”, të ndryshuar, Ministri i Transportit dhe Infrastrukturës

Udhëzon:

1.Në nenin 1, pas pikës 6, shtohet pika 7 me këtë përmbajtje:
“7.Drejtuesit e mjeteve rrugore që kanë tahograf të instaluar në mjet, duhet të paraqesin te subjekti i licencuar për kryerjen e shërbimit të kontrollit teknik vjetor (KTV) certifikatën e kryerjes së operacionit teknik (inspektim/kalibrim) të tahografit, të lëshuar nga ofiçina e autorizuar. Në të kundërt ky shërbim nuk kryhet.”.

Ky udhëzim hyn në fuqi 15 ditë pas botimit në Fletoren Zyrtare.

